Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 483/13/4404	Nové Zámky, 7.2.2014
EEČ : 2-33-16-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Hoci mu z ustanovenia § 62 Zákona o rodine číslo 36/2005 Z. z. vyplýva povinnosť vyživovať svoje maloleté deti XXXXX, narodenú 28.08.1996, XXXXX, narodenú 28.03.2007 a XXXXX, narodeného 28.03.2007 a podľa rozsudku Okresného súdu XXXXX spisovej značky XXXXX zo dňa 25.10.2004, je povinný prispievať na výživu maloletej XXXXX sumou 33,19 EUR /1.000,-Sk/ mesačne, vždy do 15-teho dňa toho-ktorého mesiaca vopred, k rukám matky XXXXX, narodenej XXXXX, bytom XXXXX a podľa rozsudku Okresného súdu XXXXX spisovej značky XXXXX zo dňa 11.09.2007, je povinný prispievať na výživu maloletej XXXXX sumou 33,19 EUR /1.000,-Sk/ mesačne a na výživu maloletého XXXXX sumou 33,19 EUR /1.000,-Sk/ mesačne, vždy do 15-teho dňa toho-ktorého mesiaca vopred, k rukám matky XXXXX, narodenej XXXXX, bytom XXXXX, vyživovaciu povinnosť si neplnil pravidelne mesačne, čím za obdobie od 01.05.2013 do 31.01.2014 vznikol na výživnom dlh v sume 896,16 EUR,      

lebo zanikla trestnosť činu

Odôvodnenie:
Vyšetrovateľ Policajného zboru Okresného riaditeľstva Policajného zboru XXXXX, Odboru kriminálnej polície, uznesením spisovej značky ČVS: ORP-418/OVK-NZ-2013 zo dňa 06.09. 2013 podľa § 206 odsek 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b/ Trestného zákona  na tom skutkovom základe, ako je uvedené vo výrokovej časti uznesenia.

V priebehu skráteného vyšetrovania obvinený XXXXX dlžnú sumu na výživnom uhradil v plnej výške, keď dlžné výživné v celkovej sume 896,16 EUR v dňoch 13.12.2013 a 27.01.2014 zaplatil poškodenej XXXXX, čo preukázal predložením ústrižkov poštových poukazov o zaplatení sumy 900,- EUR a túto skutočnosť potvrdila tiež poškodená vo svojej výpovedi.

Teda obvinený využil ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť dodatočne splnil skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
   
Preto som rozhodol tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Klučka
prokurátor